Այս առումով առանձնացնում եմ մի քանի գործոններ, որոնցից կնշեմ երկու ամենակարևորը. առաջին` բանակում դուք ձևավորում եք տղամարդկանց հասարակություն, որի յուրաքանչյուր անդամը վաղը դառնալու է ամուսին և հայր, որևէ հաստատության ղեկավար կամ իր գործի պատասխանատու անձ, գուցե նաև պետության ղեկավար: Այսինքն` հասարակության դեմքը տղամարդն է կերտում` մասնակցելով օրենքների ընդունմանը, երկրում կարգ ու կանոնի հաստատմանը, իսկ կանայք ստեղծում կամ ձևավորում են բարքերը: Բերեմ ընդամենը մեկ օրինակ: Ռուս կանանց վարքագծի մասին բոլորդ գիտեք: Դրա միակ և գլխավոր պատճառը, ըստ իս, այն է, որ ռուս տղամարդը խոշոր հաշվով կորցրել է իր դեմքը, դարձել անողնաշար: (Ես ռուսներին բավական լավ եմ ճանաչում. համալսարանը Մոսկվայում եմ ավարտել:) Այս երևույթի պատճառն էլ գիտենք. հաշվենք, թե միայն 20-րդ դարում քանի-քանի հեղափոխություն, պատերազմ ու բռնաճնշումներ տեսավ Ռուսաստանը` ամեն անգամ կորցնելով արական սեռի իր լավագույն ներկայացուցիչներին, իր ազգային սերուցքը: Իսկ եթե սրան ավելացնենք խառնամուսնությունները, հասկանալի կդառնան այս ժողովրդի նաև գենետիկ խեղման պատճառները: